St. Maria Magdalena ortodokse katedral i Warszawa

St. Maria Magdalena ortodokse katedral er en kirke i bydelen Praga i Warszawa. Den er en av to ortodokse kirker som fremdeles står i byen, etter at de fleste ble revet ned som symbol på russisk dominans etter at Polen gjenvant sin selvstendighet i 1920-årene. Historie Kirken ble tegnet av Mikołaj Syczew og skulle opprinnelig ha kun én kuppel. På grunn av trykk fra datidens russiske myndigheter fikk kirken også fire mindre kupler. De to vestlige er i dag klokketårn. Grunnsteinen ble lagt ned den 14. april 1867, og kirken ble innvidd den 29. juni 1869. Kirken var beregnet for den store russiske kolonien som hadde bosatt seg i områdene rundt Jagiellońska-gaten. Fotnoter Eksterne lenker Offisielt nettsted (en) Metropolitan Orthodox Cathedral of St. Mary Magdalene – kategori av bilder, video eller lyd på Commons